title: 2014 m. gegužės 15 d. Europos Parlamento ir Tarybos sprendimas Nr. 562/2014/ES dėl Europos Sąjungos dalyvavimo didinant Europos investicijų fondo kapitalą

text:
24.5.2014

               LT

               Europos Sąjungos oficialusis leidinys

               L 156/1

         EUROPOS PARLAMENTO IR TARYBOS SPRENDIMAS Nr. 562/2014/ES
   2014 m. gegužės 15 d.
   dėl Europos Sąjungos dalyvavimo didinant Europos investicijų fondo kapitalą
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo, ypač į jos 173 straipsnio 3 dalį,
   atsižvelgdami į Europos Komisijos pasiūlymą,
   teisėkūros procedūra priimamo akto projektą perdavus nacionaliniams parlamentams,
   atsižvelgdami į Europos ekonomikos ir socialinių reikalų komiteto nuomonę (1),
   laikydamiesi įprastos teisėkūros procedūros (2),
   kadangi:

               (1)

               pagal Tarybos sprendimą 94/375/EB (3) 1994 m. buvo įsteigtas Europos investicijų fondas (toliau – Fondas), siekiant paskatinti „tolydžią ir subalansuotą plėtrą Bendrijoje“;

               (2)

               2007 m. padidinus Fondo pasirašytąjį kapitalą, jo įstatinis kapitalas yra 3 mlrd. EUR, padalytas į 3 000 1 mln. EUR vertės akcijų, kurių įmokėtojo kapitalo santykis yra 20 %. Sąjunga, atstovaujama Komisijos, dalyvavo anksčiau didinant Fondo pasirašytąjį kapitalą pagal Tarybos sprendimą 2007/247/EB (4);

               (3)

               todėl Sąjunga, atstovaujama Komisijos, dabar yra pasirašiusi 900 Fondo akcijų, kurių nominalioji vertė iš viso yra 900 mln. EUR, iš kurios įmokėta 180 mln. EUR;

               (4)

               2012 m. birželio 28–29 d. posėdžiavusi Europos Vadovų Taryba priėmė Susitarimą dėl ekonomikos augimo ir darbo vietų kūrimo, kad paskatintų pažangų, tvarų, įtraukų, išteklius tausojantį ir darbo vietų kūrimą skatinantį ekonomikos augimą. Atsižvelgdama į tai, Europos Vadovų Taryba savo išvadose pabrėžė, kad be papildomų skubių Sąjungos lygmens veiksmų, kurių reikia imtis, kad būtų skatinamas ekonomikos augimas bei darbo vietų kūrimas ir kad Europa taptų konkurencingesne gamybos ir investicijų vieta, reikėtų plėtoti Europos investicijų fondo veiklą, visų pirma rizikos kapitalo srityje, kartu su esamomis nacionalinėmis struktūromis, pavyzdžiui, nacionaliniais lengvatinį finansavimą teikiančiais bankais ir įstaigomis;

               (5)

               siekiant labiau skatinti investicijas ir gerinti galimybes gauti kreditą, 2013 m. birželio 27–28 d. Europos Vadovų Tarybos posėdyje nuspręsta pradėti vykdyti naują investicijų planą Europai, skirtą mažosioms ir vidutinėms įmonėms (toliau – MVĮ) remti ir ekonomikos finansavimui skatinti. Europos Vadovų Taryba savo išvadose paprašė Komisijos ir Europos investicijų banko (toliau – EIB) prioriteto tvarka padidinti Fondo kredito vertės didinimo pajėgumus;

               (6)

               primindama, kad įprasto skolinimo ekonomikai, visų pirma MVĮ, atkūrimas tebėra vienas iš prioritetų, 2013 m. gruodžio 19–20 d. posėdžiavusi Europos Vadovų Taryba paragino Komisiją ir EIB dar labiau sustiprinti Fondo pajėgumus didinant jo kapitalą, kad iki 2014 m. gegužės mėn. būtų pasiektas galutinis susitarimas;

               (7)

               dėl dabartinės EIF nuosavų lėšų apimties nėra galimybės gerokai padidinti Fondo veiklos, atsižvelgiant į Europos Vadovų Tarybos raginimą, nes Fondo garantijų ir rizikos kapitalo operacijos negali viršyti Fondo statute arba Fondo visuotiniame susirinkime nustatytų bendrųjų Fondo įsipareigojimų aukščiausios ribos. Be to, Fondo kredito vertės didinimo pajėgumai yra apriboti jo turimų nuosavų lėšų apimtimi;

               (8)

               todėl 2013 m. lapkričio 26 d. Fondo direktorių valdyba iš esmės pritarė, kad Fondo pasirašytasis kapitalas būtų padidintas iki 1 500 mln. EUR suma, taip sudarydama sąlygas padidinti reikiamas nuosavas lėšas. Techninė padidinimo tvarka ir išsami procedūra tinkamu laiku bus pateikti direktorių valdybai, norint paprašyti leisti teikti pasiūlymą 2014 m. Fondo visuotiniam susirinkimui patvirtinti;

               (9)

               Fondo akcininkai savo nuožiūra naująsias akcijas turėtų pasirašyti per ketverių metų laikotarpį nuo 2014 m. iki 2017 m. Naujųjų akcijų kaina turėtų būti nustatoma kasmet ir grindžiama Fondo akcininkų sutarta grynojo turto vertės formule;

               (10)

               susitarimas dėl Sąjungos įnašo finansavimo didinant Fondo kapitalą turėtų nedaryti poveikio galimam požiūriui į dividendus;

               (11)

               Sąjungai svarbu dalyvauti didinant Fondo kapitalą, kad būtų pasiekti jos tikslai – remti palankias sąlygas įmonėms, visų pirma MVĮ, imtis iniciatyvų ir vystytis visoje Sąjungoje ir skatinti geriau išnaudoti Sąjungos inovacijų, mokslinių tyrimų ir technologinės plėtros politikos pritaikymo pramonėje potencialą, kaip pabrėžta 2012 m. birželio 28–29 d., 2013 m. birželio 27–28 d. ir 2013 m. gruodžio 19–20 d. Europos Vadovų Tarybos išvadose ir išsamiau išdėstyta Susitarime dėl ekonomikos augimo ir darbo vietų kūrimo bei naujame investicijų plane Europai;

               (12)

               dėl konkrečių tikslų, kurių siekia Sąjunga savo dalyvavimu didinant Fondo kapitalą, ypač Fondo paramos veiksmams, kurie papildo valstybių narių veiksmus, palankius įmonėms, visų pirma MVĮ, reikiami įgaliojimai priimti minėtą sprendimą numatyti Sutarties dėl Europos Sąjungos veikimo 173 straipsnio 3 dalyje;

               (13)

               siekiant sudaryti sąlygas, kad Sąjungos atstovas Fondo visuotiniame susirinkime kuo greičiau galėtų balsuoti dėl kapitalo padidinimo, šis sprendimas turėtų įsigalioti kitą dieną po jo paskelbimo,

         PRIĖMĖ ŠĮ SPRENDIMĄ:
   1 straipsnis
   Šiuo sprendimu siekiama padidinti Europos investicijų fondo (toliau – Fondas) paramą veiksmams, kurie papildo valstybių narių veiksmus, palankius įmonėms, visų pirma mažosioms ir vidutinėms įmonėms.
   2 straipsnis
   Be dabar turimo Fondo akcijų paketo, Europos Sąjunga pasirašo iki 450 Fondo akcijų, kurių kiekvienos nominalioji vertė – 1 mln. EUR. Akcijos pasirašomos ir metiniai mokėjimai vykdomi pagal Fondo visuotinio susirinkimo patvirtintas sąlygas ir nuostatas.
   3 straipsnis
   Naująsias Fondo akcijas Sąjunga įsigyja per ketverių metų laikotarpį, pradedant nuo 2014 m. 2014–2017 m. laikotarpiu Sąjungos bendrajame biudžete nustatoma bendra iki 178 mln. EUR suma akcijų pasirašymo išlaidoms padengti, panaudojant asignavimus, jau numatytus pagal 2014–2020 m. laikotarpio daugiametės finansinės programos 1a išlaidų kategoriją. Biudžeto įsipareigojimas gali būti suskirstytas į per ketverius metus mokėtinas metines dalis pagal Europos Parlamento ir Tarybos reglamento (ES, Euratomas) Nr. 966/2012 (5) 85 straipsnio 4 dalį.
   4 straipsnis
   Komisija stebi, kaip pasiekiamas 1 straipsnyje nustatytas tikslas ir Europos Parlamentui bei Tarybai pateikia dvi ataskaitas: tarpinę ataskaitą iki 2016 m. gruodžio 31 d. ir galutinę ataskaitą iki 2018 m. gruodžio 31 d.
   5 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2014 m. gegužės 15 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         D. KOURKOULAS

      (1)  2014 m. kovo 25 d. nuomonė (dar nepaskelbta Oficialiajame leidinyje).

      (2)  2014 m. balandžio 16 d. Europos Parlamento pozicija (dar nepaskelbta Oficialiajame leidinyje) ir 2014 m. gegužės 6 d. Tarybos sprendimas.

      (3)  1994 m. birželio 6 d. Tarybos sprendimas 94/375/EB dėl Bendrijos narystės Europos investicijų fonde (OL L 173, 1994 7 7, p. 12).

      (4)  2007 m. balandžio 19 d. Tarybos sprendimas 2007/247/EB dėl Bendrijos dalyvavimo didinant Europos investicijų fondo kapitalą (OL L 107, 2007 4 25, p. 5).

      (5)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012 10 26, p. 1).

      Europos Parlamento ir Tarybos pareiškimas
      Europos Parlamentas ir Taryba susitaria Fondo dividendų klausimą nagrinėti kitos finansinių taisyklių, taikomų Sąjungos bendrajam biudžetui, peržiūros metu arba vėliausiai tarpinėje pasiekimų ataskaitoje, numatytoje 4 straipsnyje.


title: 1999 m. vasario 22 d. Tarybos sprendimas dėl Europos bendrijos ir Izraelio valstybės mokslinio ir techninio bendradarbiavimo sutarties sudarymo

text:
Svarbus teisinis pranešimas

|

31999D0224

Oficialusis leidinys L 083 , 27/03/1999 p. 0050 - 0050

		Tarybos sprendimas1999 m. vasario 22 d.dėl Europos bendrijos ir Izraelio valstybės mokslinio ir techninio bendradarbiavimo sutarties sudarymo(1999/224/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 130 m straipsnį kartu su 228 straipsnio 2 dalies pirmu sakiniu ir 228 straipsnio 3 dalies pirmą pastraipą,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi Europos bendrija ir Izraelis vykdo konkrečias tyrimų programas bendro domėjimosi srityse;kadangi Izraelio valstybė iš vienos pusės bei Europos bendrija ir jos valstybės narės iš kitos pusės pasirašė Europos-Viduržemio jūros regiono šalių asociacijos sutartį, numatančią derybas dėl bendradarbiavimo sutarties mokslo ir technologijų srityje;kadangi Europos bendrija ir Izraelio valstybė sudarė mokslinio ir techninio bendradarbiavimo sutartį ketvirtosios pamatinės tyrimų ir technologijų plėtros (RTD) programos trukmei;kadangi Taryba savo 1998 m. gegužės 18 d. Sprendimu įgaliojo Komisiją derėtis dėl Europos bendrijos ir Izraelio valstybės mokslinio ir techninio bendradarbiavimo sutarties atnaujinimo penktosios pamatinės programos trukmei;kadangi Europos bendrijos ir Izraelio valstybės mokslinio ir techninio bendradarbiavimo sutartis turėtų būti patvirtinta,NUSPRENDĖ:1 straipsnisBendrijos vardu patvirtinama Europos bendrijos ir Izraelio valstybės mokslinio ir techninio bendradarbiavimo sutartis.Sutarties tekstas pridedamas prie šio sprendimo.2 straipsnisTarybos pirmininkas įgaliojamas paskirti asmenį (-is), įgaliotą (-us) pasirašyti Bendriją įpareigojančią sutartį.3 straipsnisTarybos pirmininkas Bendrijos vardu skelbia sutarties 13 straipsnyje numatytą pranešimą.Priimta Liuksemburge, 1999 m. vasario 22 d.Tarybos varduPirmininkasH.-F. von Ploetz[1] OL C 283, 1998 9 12, p. 5.[2] Nuomonė pareikšta 1999 m. vasario 11 d. (dar nepaskelbta Oficialiajame leidinyje).--------------------------------------------------


title: 2012/748/BUSP: 2012 m. lapkričio 27 d. Politinio ir saugumo komiteto sprendimas BiH/19/2012 dėl Europos Sąjungos karinės operacijos Bosnijoje ir Hercegovinoje ES pajėgų vado skyrimo

text:
5.12.2012

               LT

               Europos Sąjungos oficialusis leidinys

               L 333/45

         POLITINIO IR SAUGUMO KOMITETO SPRENDIMAS BiH/19/2012
   2012 m. lapkričio 27 d.
   dėl Europos Sąjungos karinės operacijos Bosnijoje ir Hercegovinoje ES pajėgų vado skyrimo
   (2012/748/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią dalį,
   atsižvelgdamas į 2004 m. liepos 12 d. Tarybos bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje (1), ypač į jų 6 straipsnio 1 dalį,
   kadangi:

               (1)

               pagal Bendrųjų veiksmų 2004/570/BUSP 6 straipsnio 1 dalį Taryba įgaliojo Politinį ir saugumo komitetą (toliau – PSK) priimti tolesnius sprendimus dėl ES pajėgų vado paskyrimo;

               (2)

               2011 m. gruodžio 2 d. PSK priėmė Sprendimą BiH/18/2011 (2) dėl brigados generolo Robert BRIEGER paskyrimo Europos Sąjungos karinės operacijos Bosnijoje ir Hercegovinoje ES pajėgų vadu;

               (3)

               ES operacijos vadas rekomendavo naujuoju Europos Sąjungos karinės operacijos Bosnijoje ir Hercegovinoje ES pajėgų vadu skirti generolą majorą Dieter HEIDECKER, pakeisiantį brigados generolą Robert BRIEGER;

               (4)

               ES karinis komitetas pritarė šiai rekomendacijai;

               (5)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo (Nr. 22) dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus;

               (6)

               2002 m. gruodžio 12 ir 13 d. Kopenhagos Europos Vadovų Taryba priėmė deklaraciją, kurioje nustatoma, kad „Berlin plus“ susitarimai ir reikalavimas juos įgyvendinti bus taikomi tik toms ES valstybėms narėms, kurios taip pat yra NATO narės arba „Partnerystės taikos labui“ šalys ir kurios dėl to yra sudariusios dvišalius saugumo susitarimus su NATO,

         PRIĖMĖ ŠĮ SPRENDIMĄ:
   1 straipsnis
   Majoras generolas Dieter HEIDECKER skiriamas Europos Sąjungos karinės operacijos Bosnijoje ir Hercegovinoje ES pajėgų vadu nuo 2012 m. gruodžio 3 d.
   2 straipsnis
   Sprendimas BiH/18/2011 panaikinamas.
   3 straipsnis
   Šis sprendimas įsigalioja 2012 m. gruodžio 3 d.

      Priimta Briuselyje 2012 m. lapkričio 27 d.

            Politinio ir saugumo komiteto vardu

            Pirmininkas

         O. SKOOG

      (1)  OL L 252, 2004 7 28, p. 10.

      (2)  2011 m. gruodžio 2 d. Politinio ir saugumo komiteto sprendimas BiH/18/2011 dėl Europos Sąjungos karinės operacijos Bosnijoje ir Hercegovinoje ES pajėgų vado paskyrimo (OL L 332, 2011 12 15, p. 10).


title: 2007 m. spalio 16 d. Politinio ir saugumo komiteto sprendimas EUPOL AFG/1/2007 dėl EUPOL AFGHANISTAN misijos vadovo paskyrimo

text:
25.10.2007

               LT

               Europos Sąjungos oficialusis leidinys

               L 281/37

      POLITINIO IR SAUGUMO KOMITETO SPRENDIMAS EUPOL AFG/1/2007
   2007 m. spalio 16 d.
   dėl EUPOL AFGHANISTAN misijos vadovo paskyrimo
   (2007/685/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 25 straipsnio trečią pastraipą,
   atsižvelgdamas į 2007 m. gegužės 30 d. Tarybos bendruosius veiksmus 2007/639/BUSP dėl Europos Sąjungos policijos misijos Afganistane įkūrimo (EUPOL AFGHANISTAN) (1), ypač į jų straipsnio 1 dalį,
   kadangi:

               (1)

               Tarybos bendrųjų veiksmų 2007/369/BUSP 10 straipsnyje numatyta, kad Taryba įgalioja Politinį ir saugumo komitetą priimti atitinkamus sprendimus pagal Sutarties 25 straipsnį, įskaitant sprendimą Generalinio sekretoriaus-vyriausiojo įgaliotinio siūlymu paskirti EUPOL AFGHANISTAN misijos vadovą.

               (2)

               2007 m. spalio 6 d. laišku dabartinis misijos vadovas Friedrich Eichele pranešė, kad nusprendė nutraukti sutartį nuo 2007 m. spalio 31 d. darbo laiko pabaigos.

               (3)

               Generalinis sekretorius-vyriausiasis įgaliotinis pasiūlė naujuoju EUPOL AFGHANISTAN misijos vadovu paskirti Jürgen Scholz,

         NUSPRENDĖ:
   1 straipsnis
   Jürgen Scholz skiriamas EUPOL AFGHANISTAN misijos vadovu.
   2 straipsnis
   Šis sprendimas įsigalioja 2007 m. lapkričio 1 d.

      Priimta Briuselyje, 2007 m. spalio 16 d.

            Politinio ir saugumo komiteto vardu

            Pirmininkas

         C. DURRANT PAIS

      (1)  OL L 139, 2007 5 31, p. 33.


title: 2005/912/EB: 2005 m. gruodžio 12 d.  Tarybos sprendimas, dėl Pietryčių Europos stabilumo pakto specialiojo koordinatoriaus paskyrimo

text:
17.12.2005

               LT

               Europos Sąjungos oficialusis leidinys

               L 331/32

      TARYBOS SPRENDIMAS

   2005 m. gruodžio 12 d.
   dėl Pietryčių Europos stabilumo pakto specialiojo koordinatoriaus paskyrimo
   (2005/912/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į 2000 m. gegužės 22 d. Tarybos reglamentą (EB) Nr. 1080/2000 dėl paramos Jungtinių Tautų laikinajai misijai Kosove (UNMIK), Vyriausiojo įgaliotinio biurui Bosnijoje ir Hercegovinoje (OHR) ir Pietryčių Europos stabilumo paktui (SP) (1), ypač į jo 1a straipsnį,
   atsižvelgdama į Komisijos pasiūlymą,
   kadangi:

               (1)

               1999 m. birželio 10 d. Europos Sąjungos valstybių narių užsienio reikalų ministrai ir Europos Bendrijų Komisija kartu su kitomis Pietryčių Europos stabilumo pakto dalyvėmis susitarė sudaryti Pietryčių Europos stabilumo paktą (toliau – Stabilumo paktas).

               (2)

               Reglamento (EB) Nr. 1080/2000 1a straipsnyje numatyta kasmet paskirti Stabilumo pakto specialųjį koordinatorių.

               (3)

               Skiriant specialųjį koordinatorių kartu reikia nustatyti ir jo mandatą. Patirtis parodė, kad 2004 m. gruodžio 22 d. Tarybos sprendimu 2004/928/EB dėl Pietryčių Europos stabilumo pakto specialiojo koordinatoriaus paskyrimo (2) 2005 metams nustatytas mandatas yra tinkamas.

               (4)

               Reikia nustatyti aiškias atsakomybės ribas ir koordinavimo bei atskaitomybės gaires,

         NUSPRENDĖ:
   1 straipsnis
   Dr. Erhard BUSEK skiriamas Pietryčių Europos stabilumo pakto specialiuoju koordinatoriumi.
   2 straipsnis
   Specialusis koordinatorius atlieka 1999 m. birželio 10 d. Stabilumo pakto dokumento 13 punkte numatytas funkcijas.
   3 straipsnis
   Siekiant 2 straipsnyje minėtų tikslų specialiojo koordinatoriaus mandatas įpareigoja:

               a)

               skatinti siekti Stabilumo pakto tikslų atskirose šalyse ir joms bendradarbiaujant, kai Stabilumo paktu kuriama pridedamoji vertė;

               b)

               pirmininkauti Pietryčių Europos regioniniam diskusijų stalui;

               c)

               palaikyti glaudų ryšį su visomis Stabilumo pakto dalyvėmis ir padedančiomis valstybėmis, organizacijomis ir institucijomis, taip pat svarbiomis regioninėmis iniciatyvomis ir organizacijomis, siekiant skatinti regioninį bendradarbiavimą ir stiprinti regioninį dalyvavimą;

               d)

               glaudžiai bendradarbiauti su visomis Europos Sąjungos ir jos valstybių narių institucijomis siekiant nušviesti Europos Sąjungos vaidmenį Stabilumo pakte laikantis Stabilumo pakto dokumento 18, 19 ir 20 punktų ir užtikrinant, kad Stabilumo pakto darbas ir stabilizavimo bei asociacijos procesas papildytų vienas kitą;

               e)

               atitinkamai rengti reguliarius ir bendrus susitikimus su darbo diskusijų stalų pirmininkais užtikrinant bendrą strateginį koordinavimą ir organizuoti Pietryčių Europos regioninio diskusijų stalo ir jo priemonių sekretoriatą;

               f)

               dirbti remiantis Stabilumo pakto 2006 m. įgyvendinamų prioritetinių veiksmų sąrašu, kuris yra suderintas iš anksto konsultuojantis su Stabilumo pakto dalyvėmis, ir reguliariai peržiūrėti Stabilumo pakto darbo metodus ir struktūras tuo užtikrinant nuoseklumą bei veiksmingą išteklių naudojimą.

         4 straipsnis
   Specialusis koordinatorius sudaro finansinį susitarimą su Komisija.
   5 straipsnis
   Specialiojo koordinatoriaus veikla koordinuojama su Tarybos Generalinio sekretoriaus-BUSP vyriausiojo įgaliotinio, Tarybai pirmininkaujančios valstybės narės ir Komisijos veikla, ypač neformaliame konsultaciniame komitete. Vietoje glaudus ryšys palaikomas su Tarybai pirmininkaujančia valstybe nare, Komisija, valstybių narių misijų vadovais, Europos Sąjungos specialiaisiais atstovais, taip pat su Vyriausiojo įgaliotinio biuru Bosnijoje ir Hercegovinoje ir Jungtinių Tautų civiline administracija Kosove.
   6 straipsnis
   Specialusis koordinatorius atitinkamai atsiskaito Tarybai ir Komisijai. Jis toliau reguliariai informuos Europos Parlamentą apie savo veiklą.
   7 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2006 m. sausio 1 d. iki 2006 m. gruodžio 31 d.

      Priimta Briuselyje, 2005 m. gruodžio 12 d.

            Tarybos vardu

            Pirmininkas

         J. STRAW

      (1)  OL L 122, 2000 5 24, p. 27. Reglamentas su pakeitimais, padarytais Reglamentu (EB) Nr. 2098/2003 (OL L 316, 2003 11 29, p. 1).

      (2)  OL L 396, 2004 12 31, p. 47.


title: 1989 m. rugsėjo 29 d. Tarybos sprendimas dėl Europos Bendrijų ir Islandijos Respublikos mokslinio ir techninio bendradarbiavimo bendrojo susitarimo sudarymo Europos ekonominės bendrijos vardu

text:
Svarbus teisinis pranešimas

|

31990D0023

Oficialusis leidinys L 014 , 18/01/1990 p. 0018 - 0018

		Tarybos sprendimas1989 m. rugsėjo 29 d.dėl Europos Bendrijų ir Islandijos Respublikos mokslinio ir techninio bendradarbiavimo bendrojo susitarimo sudarymo Europos ekonominės bendrijos vardu(90/23/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 130q straipsnio 2 dalį,atsižvelgdama į Komisijos pasiūlymą [1],bendradarbiaudama su Europos Parlamentu [2],atsižvelgdama į Ekonomikos ir socialinių reikalų komiteto nuomonę [3],kadangi Taryba savo Sprendimu 87/516/Euratomas, EEB [4], su pakeitimais, padarytais Sprendimu 88/193/Euratomas, EEB [5], priėmė Sutarties 130i straipsnyje numatytą Bendrijos veiklos pamatinę programą mokslinių tyrimų ir technologijų plėtros srityje (1987–1991 m.),kadangi pamatinė programa apima visus Bendrijos veiksmus mokslinių tyrimų ir technologijų plėtros srityje;kadangi, remiantis Sutarties 130n straipsniu, įgyvendinant Bendrijos veiklos pamatinę programą mokslinių tyrimų ir technologijų plėtros srityje gali būti numatytas bendradarbiavimas su trečiosiomis šalimis;kadangi būtina užtikrinti, kad galimos būsimos konkrečios sutartys, sudaromos su Islandijos Respublika pagal Sutarties 130n straipsnį, taptų bendra visuma, ir todėl turėtų būti patvirtintas Europos Bendrijų ir Islandijos Respublikos mokslinio ir techninio bendradarbiavimo bendrasis susitarimas,NUSPRENDĖ:1 straipsnisEuropos ekonominės bendrijos vardu patvirtinamas Europos Bendrijų ir Islandijos Respublikos mokslinio ir techninio bendradarbiavimo bendrasis susitarimas.Bendrojo susitarimo tekstas pridedamas prie šio sprendimo.2 straipsnisTarybos pirmininkas Europos ekonominės bendrijos vardu pateikia susitarimo 12 straipsnyje numatytą pranešimą.Priimta Briuselyje, 1989 m. rugsėjo 29 d.Tarybos varduPirmininkasC. Évin[1] OL C 273, 1988 10 22, p. 4.[2] OL C 120, 1989 5 16, p. 72 irOL C 256, 1989 10 9, p. 51.[3] OL C 102, 1989 4 24, p. 15.[4] OL L 302, 1987 10 24, p. 1.[5] OL L 89, 1988 4 6, p. 35.--------------------------------------------------


title: 2012/646/ES: 2012 m. spalio 10 d. Tarybos sprendimas dėl Europos bendrijos ir Brazilijos Federacinės Respublikos mokslinio ir technologinio bendradarbiavimo susitarimo galiojimo pratęsimo

text:
18.10.2012

               LT

               Europos Sąjungos oficialusis leidinys

               L 287/4

         TARYBOS SPRENDIMAS
   2012 m. spalio 10 d.
   dėl Europos bendrijos ir Brazilijos Federacinės Respublikos mokslinio ir technologinio bendradarbiavimo susitarimo galiojimo pratęsimo
   (2012/646/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 186 straipsnį kartu su 218 straipsnio 6 dalies a punkto v papunkčiu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               Sprendimu 2005/781/EB (1) Taryba patvirtino Europos bendrijos ir Brazilijos Federacinės Respublikos mokslinio ir technologinio bendradarbiavimo susitarimo (toliau – Susitarimas) sudarymą;

               (2)

               Susitarimo XII straipsnio 2 dalyje numatyta: „Šis Susitarimas iš pradžių galioja penkerius metus ir gali būti pratęstas abipusiu Šalių sutarimu, priešpaskutiniais kiekvieno vėlesnio pratęsimo laikotarpio metais atlikus įvertinimą.“;

               (3)

               2011 m. lapkričio 22 d. Brazilijoje vykusiame penktajame iniciatyvinio komiteto, įsteigto pagal Susitarimo VI straipsnio 2 dalį, susitikime abi šalys patvirtino, kad yra suinteresuotos pratęsti Susitarimo galiojimą dar penkeriems metams;

               (4)

               2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir perėmė jos teises bei pareigas;

               (5)

               Susitarimo galiojimo pratęsimas turėtų būti patvirtintas Sąjungos vardu,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos bendrijos ir Brazilijos Federacinės Respublikos mokslinio ir technologinio bendradarbiavimo susitarimo galiojimo pratęsimas papildomam penkerių metų laikotarpiui.
   2 straipsnis
   Tarybos pirmininkas Sąjungos vardu Brazilijos Federacinės Respublikos Vyriausybei pateikia pranešimą apie tai, kad Sąjunga baigė Susitarimo galiojimo pratęsimui būtinas vidaus procedūras pagal Susitarimo XII straipsnio 2 dalį.
   3 straipsnis
   Tarybos pirmininkas Sąjungos vardu pateikia šį pranešimą:

      „2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir perėmė jos teises bei pareigas, ir nuo tos datos naudojasi visomis Europos bendrijos teisėmis ir prisiima visas jos pareigas. Todėl nuorodos į „Europos bendriją“ Susitarimo tekste, kai tinkama, laikomos nuorodomis į „Europos Sąjungą“.“

   4 straipsnis
   Šis sprendimas įsigalioja jo priėmimo dieną.

      Priimta Liuksemburge 2012 m. spalio 10 d.

            Tarybos vardu

            Pirmininkas

         S. MALAS

      (1)  OL L 295, 2005 11 11, p. 37.


title: 2014/582/ES: 2014 m. balandžio 3 d. Europos Parlamento sprendimas dėl Europos žuvininkystės kontrolės agentūros 2012 finansinių metų sąskaitų uždarymo

text:
5.9.2014

               LT

               Europos Sąjungos oficialusis leidinys

               L 266/215

         EUROPOS PARLAMENTO SPRENDIMAS
   2014 m. balandžio 3 d.
   dėl Europos žuvininkystės kontrolės agentūros 2012 finansinių metų sąskaitų uždarymo
   (2014/582/ES)
   EUROPOS PARLAMENTAS,

               —

               atsižvelgdamas į Europos žuvininkystės kontrolės agentūros 2012 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos žuvininkystės kontrolės agentūros 2012 finansinių metų metinių ataskaitų kartu su Agentūros atsakymais (1),

               —

               atsižvelgdamas į Tarybos 2014 m. vasario 18 d. rekomendaciją (05849/2014 – C7–0054/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2005 m. balandžio 26 d. Tarybos reglamentą (EB) Nr. 768/2005, įsteigiantį Bendrijos žuvininkystės kontrolės agentūrą (4), ypač į jo 36 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Žuvininkystės komiteto nuomonę (A7–0233/2014),

               1.

               pritaria Europos žuvininkystės kontrolės agentūros 2012 finansinių metų sąskaitų uždarymui;

               2.

               paveda Pirmininkui perduoti šį sprendimą Europos žuvininkystės kontrolės agentūros direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 365, 2013 12 13, p. 113.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 128, 2005 5 21, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2009 m. gruodžio 15 d. Komisijos sprendimas, iš dalies keisti Tarybos direktyvos 64/432/EEB D priedo nuostatas dėl enzootinės galvijų leukozės diagnostinių tyrimų (pranešta dokumentu Nr. C(2009) 9951) (Tekstas svarbus EEE)

text:
18.12.2009

               LT

               Europos Sąjungos oficialusis leidinys

               L 336/36

      KOMISIJOS SPRENDIMAS

   2009 m. gruodžio 15 d.
   iš dalies keisti Tarybos direktyvos 64/432/EEB D priedo nuostatas dėl enzootinės galvijų leukozės diagnostinių tyrimų
   (pranešta dokumentu Nr. C(2009) 9951)
   (Tekstas svarbus EEE)
   (2009/976/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (1), ypač į jos 16 straipsnio 2 pastraipą,
   kadangi:

               (1)

               Direktyva 64/432/EEB taikoma Sąjungos vidaus prekybai galvijais, o jos D priedo II skyriuje nustatyti enzootinės galvijų leukozės (EGL) diagnostiniai tyrimai, kurie turi būti atliekami šiai ligai kontroliuoti ir likviduoti, ir priežiūrai bei stebėsenai vykdyti, taip pat norint nustatyti ir išlaikyti oficialiai leukozės neapimtos bandos statusą bei atliekant sertifikavimą Sąjungos vidaus prekybos galvijais reikmėms.

               (2)

               Direktyvos 64/432/EEB D priedo II skyriuje nustatyta, kad EGL nustatyti turi būti atliekami šie tyrimai: arba agaro gelio imunodifuzinis tyrimas (AGID) naudojant antigeną, standartizuotą pagal oficialų EB standartinį serumą (EI serumą), arba imunofermentinė analizė (ELISA), standartizuota pagal E4 serumą. Abu standartinius serumus tiekia Danijos technikos universiteto Nacionalinis veterinarijos institutas.

               (3)

               Vokietijoje įsikūrusi Pasaulinės gyvūnų sveikatos organizacijos (OIE) Etaloninė enzootinės galvijų leukozės laboratorija (Friedrich-Loeffler-Institute), bendradarbiaudama su OIE etaloninėmis laboratorijomis Jungtinėje Karalystėje (Veterinarinių laboratorijų agentūra) ir Lenkijoje (Nacionaliniu veterinarinių tyrimų institutu) neseniai sukūrė naują EGL standartinį serumą, atlikusios jo tarplaboratorinį tyrimą. E05 serumas buvo patvirtintas pagal EI ir E4 serumus atlikus skirtingus AGID ir ELISA tyrimus ir įtrauktas OIE Sausumos gyvūnų diagnostinių tyrimų ir vakcinų vadovo 2008 m. šeštojo leidimo 2.4.11 skyriaus B(2) skirsnį kaip akredituotas OIE standartinis serumas. Šį serumą tiekia Vokietijoje įsikūrusi OIE Etaloninė enzootinės galvijų leukozės laboratorija.

               (4)

               Be to, Danijos technikos universiteto Nacionalinis veterinarijos institutas pranešė Komisijai nebegalįs vykdyti įsipareigojimų, šiuo metu nustatytų Direktyvos 64/432/EEB D priedo II skyriuje, tiekti standartinius serumus.

               (5)

               Vokietijos kompetentingos institucijos ir Friedrich-Loeffler institutas sutiko tiekti E05 serumą, todėl jis turi tapti nauju oficialiu Europos Sąjungos (ES) EGL serumu.

               (6)

               Todėl Direktyva 64/432/EEB turėtų būti atitinkamai iš dalies pakeista.

               (7)

               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Direktyvos 64/432/EB D priedo II skyrius pakeičiamas šio sprendimo priedo tekstu.
   2 straipsnis
   Šis sprendimas skirtas valstybėms narėms.

      Priimta Briuselyje 2009 m. gruodžio 15 d.

            Komisijos vardu

         Androulla VASSILIOU

            Komisijos narė

      (1)  OL 121, 1964 7 29, p. 1977/64.

      PRIEDAS
      Direktyvos 64/432/EEB D priedo II skyrius pakeičiamas taip:

         „II   SKYRIUS

            ENZOOTINĖS GALVIJŲ LEUKOZĖS TYRIMAI

         Enzootinė galvijų leukozė nustatoma atliekant agaro gelio imunodifuzinį tyrimą (AGID) pagal A ir B skirsniuose aprašytas sąlygas arba atliekant imunofermentinę analizę (ELISA) pagal C skirsnyje aprašytas sąlygas. Agaro gelio imunodifuzinis tyrimas gali būti atliekamas tik pavieniams mėginiams tirti. Jeigu tyrimų rezultatais pagrįstai abejojama, jie papildomai patikrinami, atliekant agaro gelio imunodifuzinį tyrimą.
         AGID ir ELISA tyrimai standartizuojami pagal E05 serumą – oficialų ES serumą, kurį tiekia:

                     Friedrich-Loeffler-Institut

                     Federal Research Institute for Animal Health

                     OIE Reference Laboratory for Enzootic Bovine Leukosis

                     Südufer 10

                     17493 Greifswald — Insel Riems

                     Vokietija

               A.   Agaro gelio imunodifuzinis tyrimas, atliekamas enzootinei galvijų leukozei nustatyti

                     1.

                     Tyrimui naudojamame antigene turi būti galvijų leukozės viruso glikoproteinų. Antigenas standartizuotas pagal E05 serumą.

                     2.

                     Valstybiniai institutai, nacionalinės etaloninės laboratorijos ar oficialūs institutai, pagal 6a straipsnį paskirti enzootinės galvijų leukozės tyrimų standartams ir diagnostikos metodams koordinuoti, yra atsakingi už laboratorijos standartinio darbinio antigeno kalibravimą pagal E05 standartinį serumą.

                     3.

                     Laboratorijoje naudojami standartiniai antigenai mažiausiai kartą per metus pateikiami valstybiniams institutams, nacionalinėms etaloninėms laboratorijoms ar oficialiems institutams, pagal 6a straipsnį paskirtiems atlikti tyrimus pagal E05 serumą. Be šios standartizacijos, naudojamas antigenas gali būti kalibruojamas pagal B skirsnyje nurodytą metodą.

                     4.

                     Tyrimui naudojamus reagentus sudaro:

                                 a)

                                 antigenas: antigene turi būti specifiniai enzootinės galvijų leukozės viruso glikoproteinai, standartizuoti pagal E05 serumą;

                                 b)

                                 bandomasis serumas;

                                 c)

                                 žinomas teigiamas kontrolinis serumas;

                                 d)

                                 agaro gelis:

                                             —

                                             0,8 % agaro,

                                             —

                                             8,5 % NaCl,

                                             —

                                             0,05 M Tris buferinis tirpalas, pH 7,2,

                                             —

                                             15 ml šio agaro įdedama į 85 mm skersmens Petri lėkštelę taip, kad agaro storis būtų 2,6 mm.

                     5.

                     Agare padaromos tyrimui skirtos septynios drėgmės nepraleidžiančios duobutės, siekiančios lėkštelės dugną. Duobučių išsidėstymas: viena centrinė su šešiomis ją supančiomis duobutėmis.
                     Centrinės duobutės skersmuo: 4 mm.
                     Periferinių duobučių skersmuo: 6 mm.
                     Atstumas tarp centrinės ir periferinių duobučių: 3 mm.

                     6.

                     Centrinė duobutė pripildoma standartiniu antigenu. 1 ir 4 periferinės duobutės (žr. B.3) pripildomos žinomu teigiamu serumu, o 2, 3, 5 ir 6 duobutės pripildomos bandomaisiais serumais. Duobutės pripildomos iki pat viršaus, kad nebūtų menisko.

                     7.

                     Tokiu būdu gaunami šie kiekiai:

                                 —

                                 antigeno: 32 μl,

                                 —

                                 kontrolinio serumo: 73 μl,

                                 —

                                 bandomojo serumo: 73 μl.

                     8.

                     Inkubuojama 72 valandas uždarytoje drėgnoje kameroje, kambario temperatūros sąlygomis (20–27 °C).

                     9.

                     Tyrimo rodmenys gali būti tikrinami po 24 ir 48 valandų, tačiau galutinis rezultatas gaunamas ne anksčiau po 72 valandų:

                                 a)

                                 bandomasis serumas yra teigiamas, jeigu jame susiformuoja savitoji nuosėdų linija su galvijų leukozės viruso (GLV) antigenu ir susiformuoja linija, kuri yra visiškai identiška kontroliniam serumui;

                                 b)

                                 bandomasis serumas yra neigiamas, jeigu jame nesusiformuoja savitoji nuosėdų linija su GLV viruso antigenu ir neiškreipiama kontrolinio serumo linija;

                                 c)

                                 reakcija negali būti laikoma galutine, jeigu:

                                             i)

                                             iškreipiama kontrolinio serumo linija – ji pritraukiama prie GLV antigeno duobutės, bet nesusiformuoja aiškiai matoma nuosėdų linija su antigenu; arba

                                             ii)

                                             negalima nustatyti, ar jos rezultatas yra neigiamas ar teigiamas.

                           Kai reakcija yra negalutinė, tyrimas gali būti kartojamas, panaudojant koncentruotą serumą.

                     10.

                     Galima naudoti bet kokią kitą duobučių konfigūraciją ar išdėstymą, jeigu įmanoma nustatyti, kad neigiamame serume 1:10 santykiu praskiestas E05 serumas yra teigiamas.

               B.   Antigeno standartizacijos metodas

                     1.

                     Reikalingi tirpalai ir medžiagos:

                                 a)

                                 40 ml 1,6 % agarozės 0,05 M Tris/HCl buferiniame tirpale, pH 7,2 su 8,5 % NaCl;

                                 b)

                                 15 ml galvijų leukozės serumo, kuriame yra tik galvijų leukozės viruso glikoproteinų antikūnai, praskiesto 1:10 santykiu 0,05 M Tris/HCl buferiniame tirpale, pH 7,2 su 8,5 % NaCl;

                                 c)

                                 15 ml galvijų leukozės serumo, kuriame yra tik galvijų leukozės viruso glikoproteinų antikūnai, praskiesto 1:5 santykiu 0,05 M Tris/HCl buferiniame tirpale, pH 7,2 su 8,5 % NaCl;

                                 d)

                                 keturios plastikinės Petri lėkštelės, kurių skersmuo 85 mm;

                                 e)

                                 spaudiklis, kurio skersmuo 4–6 mm;

                                 f)

                                 etaloninis antigenas;

                                 g)

                                 standartizuotinas antigenas;

                                 h)

                                 vandens vonelė (56 °C).

                     2.

                     Darbo tvarka
                     Agarozė (1,6 %) ištirpinama Tris/HCl buferiniame tirpale, pamažu kaitinant iki 100 °C. Įdedama į 56 °C vandens vonelę ir ten laikoma maždaug vieną valandą. Galvijų leukozės serumo tirpalas taip pat įdedamas į 56 °C vandens vonelę.
                     Po to 15 ml 56 °C agarozės tirpalas sumaišomas su 15 ml galvijų leukozės serumu (1:10), greitai supurtomas ir jo įpilama po 15 ml į dvi Petri lėkšteles. Ši procedūra taip pat taikoma 1:5 santykiu praskiestam galvijų leukozės serumui.
                     Agarozei sukietėjus, duobutės joje padaromos taip:

                     3.

                     Antigeno pridėjimas:

                                 a)

                                 1 ir 3 Petri lėkštelės:

                                             i)

                                             A duobutė – neatskiestas etaloninis antigenas;

                                             ii)

                                             B duobutė – 1:2 santykiu praskiestas etaloninis antigenas;

                                             iii)

                                             C ir E duobutės – etaloninis antigenas;

                                             iv)

                                             D duobutė – neatskiestas bandomasis antigenas.

                                 b)

                                 2 ir 4 Petri lėkštelės:

                                             i)

                                             A duobutė – neatskiestas bandomasis antigenas;

                                             ii)

                                             B duobutė – 1:2 santykiu praskiestas bandomasis antigenas;

                                             iii)

                                             C duobutė – 1:4 santykiu praskiestas bandomasis antigenas;

                                             iv)

                                             D duobutė – 1:8 santykiu praskiestas bandomasis antigenas.

                     4.

                     Papildomos instrukcijos

                                 a)

                                 Eksperimentas atliekamas naudojant du serumo tirpalus (1:5 ir 1:10), siekiant optimalaus nusodinimo.

                                 b)

                                 Jeigu nusodinimo ploto skersmuo abiejuose tirpaluose yra per mažas, serumas vėl skiedžiamas.

                                 c)

                                 Jeigu nusodinimo ploto skersmuo abiejuose tirpaluose yra per didelis ir nežymus, parenkamas didesnės koncentracijos serumas.

                                 d)

                                 Galutinė agarozės koncentracija turi būti 0,8 %; galutinė serumų koncentracija turi būti atitinkamai 5 % ir 10 %.

                                 e)

                                 Išmatuoti skersmenys pažymimi toliau nurodytoje koordinačių sistemoje. Bandomojo antigeno tirpalas, kai skersmuo yra toks pat kaip etaloninio antigeno atveju, yra darbinis tirpalas.

               C.   Imunofermentinė analizė (ELISA), atliekama enzootinei galvijų leukozei nustatyti

                     1.

                     Naudojamos šios medžiagos ir reagentai:

                                 a)

                                 kietosios fazės mikrolėkštelės, kiuvetės ar kitos kietosios fazės;

                                 b)

                                 antigenas pritvirtinamas prie kietosios fazės, panaudojant polikloninius arba monokloninius jungiančius antikūnus arba jų nenaudojant. Jeigu kietoji fazė tiesiogiai padengiama antigenu, visi bandiniai, kurie reaguoja teigiamai, turi būti ištirti dar kartą naudojant kontrolinį antigeną. Kontrolinis antigenas turi būti identiškas antigenui, išskyrus tai, kad jame nėra GLV antigenų. Jeigu kietoji fazė padengiama jungiančiais antikūnais, antikūnai neturi reaguoti į kitus nei GLV antigenus;

                                 c)

                                 bandomasis biologinis skystis;

                                 d)

                                 atitinkama teigiama ir neigiama kontrolinė medžiaga;

                                 e)

                                 konjugatas;

                                 f)

                                 substratas, pritaikytas naudojamam fermentui;

                                 g)

                                 prireikus, užpildantis tirpalas;

                                 h)

                                 tirpalai, skirti tiriamų bandinių skiedimui, reagentų gamybai, o taip pat plovimui;

                                 i)

                                 rodmenų tikrinimo sistema, tinkama naudojamam substratui.

                     2.

                     Tyrimo standartizavimas ir jautrumas
                     ELISA tyrimo jautrumas turi būti tokio laipsnio, kad būtų galima nustatyti, kad E05 serumas yra teigiamas, kai jis praskiedžiamas 10 kartų (serumo bandiniai) arba 250 kartų (pieno bandiniai) daugiau negu pavienių bandinių tirpalas, kai šie bandiniai sujungiami. Atskirai tiriant (serumo ir pieno) bandinius 1:10 santykiu (neigiamame serume) arba 1:250 santykiu (piene, kurio tyrimo rezultatai neigiami) praskiesto E05 serumo reakcija turi būti teigiama, kai tyrimas atliekamas tame pačiame tirpale, kuris naudojamas pavieniams bandiniams. A skirsnio 2 punkte paminėti institutai atsako už ELISA metodo kokybės patikrinimą, visų pirma už bandinių, kurie turi būti sujungiami remiantis skaičiavimais, gautais tiriant E05 serumą, skaičiaus nustatymą kiekvienoje pagamintoje partijoje.

                     3.

                     ELISA naudojimo sąlygos enzootinei galvijų leukozei nustatyti

                                 a)

                                 ELISA tyrimai gali būti naudojami serumo ir pieno bandiniams tirti.

                                 b)

                                 Kai ELISA tyrimai naudojami sertifikavimo tikslais pagal 6 straipsnio 2 dalies c punktą arba siekiant nustatyti ir išlaikyti bandos statusą pagal D priedo I skyrių, jungtiniai serumo arba pieno mėginiai sudaromi taip, kad ištirti paimti mėginiai galėtų neabejotinai būti susieti su konkrečiais gyvūnais, kurių mėginiai yra sujungti. Atliekamas atskirų gyvūnų mėginių patvirtinamasis tyrimas.

                                 c)

                                 Kai ELISA tyrimai naudojami maišyto pieno mėginiams tirti, pienas mėginiams turi būti surinktas iš ūkio, kuriame ne mažiau kaip 30 % karvių yra melžiamosios. Atliekamas iš atskirų gyvūnų paimto serumo ar pieno mėginių patvirtinamasis tyrimas.“


title: 2017 m. balandžio 27 d. Europos Parlamento sprendimas (ES) 2017/1681 dėl Europos vaistų agentūros 2015 finansinių metų biudžeto įvykdymo patvirtinimo

text:
29.9.2017

               LT

               Europos Sąjungos oficialusis leidinys

               L 252/250

         EUROPOS PARLAMENTO SPRENDIMAS (ES) 2017/1681
   2017 m. balandžio 27 d.
   dėl Europos vaistų agentūros 2015 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Europos vaistų agentūros 2015 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos vaistų agentūros 2015 finansinių metų metinių ataskaitų kartu su Agentūros atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2017 m. vasario 21 d. rekomendaciją dėl patvirtinimo, kad agentūra įvykdė 2015 finansinių metų biudžetą (05873/2017 – C8-0055/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2004 m. kovo 31 d. Europos Parlamento ir Tarybos reglamentą (EB) Nr. 726/2004, nustatantį Bendrijos leidimų dėl žmonėms skirtų ir veterinarinių vaistų išdavimo ir priežiūros tvarką ir įsteigiantį Europos vaistų agentūrą (4), ypač į jo 68 straipsnį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (5), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A8-0084/2017),

               1.

               patvirtina Europos vaistų agentūros vykdomajam direktoriui, kad Agentūros 2015 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos vaistų agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 449, 2016 12 1, p. 123.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 136, 2004 4 30, p. 1.

      (5)  OL L 328, 2013 12 7, p. 42.


title: 2012/216/ES: 2012 m. balandžio 24 d. Tarybos sprendimas, kuriuo skiriami Regionų komiteto Suomijai atstovaujantis narys ir pakaitinis narys

text:
26.4.2012

               LT

               Europos Sąjungos oficialusis leidinys

               L 114/19

         TARYBOS SPRENDIMAS
   2012 m. balandžio 24 d.
   kuriuo skiriami Regionų komiteto Suomijai atstovaujantis narys ir pakaitinis narys
   (2012/216/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Suomijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Folke SJÖLUND kadencijai tapo laisva Regionų komiteto nario vieta;

               (3)

               pasibaigus Britt LUNDBERG kadencijai tapo laisva pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2015 m. sausio 25 d. į Regionų komitetą skiriami:

               a)

               nare

                           —

                           Gun-Mari LINDHOLM, Kansliminister, Åland,

                     ir

               b)

               pakaitiniu nariu

                           —

                           Wille VALVE, Ledamot av Ålands lagting.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2012 m. balandžio 24 d.

            Tarybos vardu

            Pirmininkas

         N. WAMMEN

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2014/5/ES: 2013 m. gruodžio 16 d. Tarybos sprendimas dėl Protokolo, kuriuo nustatomos Europos Sąjungos ir Seišelių Respublikos partnerystės žuvininkystės sektoriuje susitarime numatytos žvejybos galimybės ir finansinis įnašas, pasirašymo Europos Sąjungos vardu ir laikino taikymo

text:
2014 1 9

                  LT

                  Europos Sąjungos oficialusis leidinys

                  L 4/1

         TARYBOS SPRENDIMAS
         2013 m. gruodžio 16 d.
         dėl Protokolo, kuriuo nustatomos Europos Sąjungos ir Seišelių Respublikos partnerystės žuvininkystės sektoriuje susitarime numatytos žvejybos galimybės ir finansinis įnašas, pasirašymo Europos Sąjungos vardu ir laikino taikymo
         (2014/5/ES)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 5 dalimi,
         atsižvelgdama į Europos Komisijos pasiūlymą,
         kadangi:

                     (1)

                     2006 m. spalio 5 d. Taryba Reglamentu (EB) Nr. 1562/2006 (1) patvirtino Europos bendrijos ir Seišelių Respublikos partnerystės žuvininkystės sektoriuje susitarimą (2) (toliau – Susitarimas);

                     (2)

                     Susitarime numatytos žvejybos galimybės ir finansinis įnašas buvo nustatyti Protokole (3). Dabartinio protokolo galiojimas baigiasi 2014 m. sausio 17 d.;

                     (3)

                     Taryba įgaliojo Komisiją Sąjungos vardu derėtis su Seišelių Respublika dėl naujo protokolo, kuriuo nustatomos Susitarime numatytos žvejybos galimybės ir finansinis įnašas (toliau – naujasis protokolas);

                     (4)

                     pasibaigus deryboms, naujasis protokolas 2013 m. gegužės 10 d. buvo parafuotas;

                     (5)

                     siekiant užtikrinti Sąjungos laivų žvejybos veiklos tęstinumą, naujasis protokolas turėtų būti laikinai taikomas nuo 2014 m. sausio 18 d., kol bus užbaigtos jo sudarymo procedūros;

                     (6)

                     naujasis protokolas turėtų būti pasirašytas,

               PRIĖMĖ ŠĮ SPRENDIMĄ:

            1 straipsnis
            Leidžiama Sąjungos vardu pasirašyti Protokolą, kuriuo nustatomos Europos Sąjungos ir Seišelių Respublikos partnerystės žuvininkystės sektoriuje susitarime numatytos žvejybos galimybės ir finansinis įnašas (toliau – Protokolas), su sąlyga, kad minėtas Protokolas bus sudarytas.
            Protokolo tekstas pridedamas prie šio sprendimo.

            2 straipsnis
            Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Protokolą.

            3 straipsnis
            Protokolas laikinai taikomas nuo 2014 m. sausio 18 d., kol bus užbaigtos jo sudarymo procedūros.

            4 straipsnis
            Šis sprendimas įsigalioja jo priėmimo dieną.

            Priimta Briuselyje 2013 m. gruodžio 16 d.

                  Tarybos vardu

                  Pirmininkas

               V. JUKNA

            (1)  2006 m. spalio 5 d. Tarybos reglamentas (EB) Nr. 1562/2006 dėl Europos bendrijos ir Seišelių Respublikos partnerystės žuvininkystės sektoriuje susitarimo sudarymo (OL L 290, 2006 10 20, p. 1).

            (2)  OL L 290, 2006 10 20, p. 2.

            (3)  OL L 345, 2010 12 30, p. 3.


title: 2015 m. rugsėjo 30 d. Komisijos sprendimas (ES) 2015/1753, kuriuo patvirtinamas Italijos prisijungimas prie tvirtesnio bendradarbiavimo kuriant bendrą patentinę apsaugą

text:
1.10.2015

               LT

               Europos Sąjungos oficialusis leidinys

               L 256/19

         KOMISIJOS SPRENDIMAS (ES) 2015/1753
   2015 m. rugsėjo 30 d.
   kuriuo patvirtinamas Italijos prisijungimas prie tvirtesnio bendradarbiavimo kuriant bendrą patentinę apsaugą
   EUROPOS KOMISIJA,
   atsižvelgdama į Sutartį dėl Europos Sąjungos veikimo, ypač į jos 328 straipsnio 1 dalį ir 331 straipsnio 1 dalį,
   atsižvelgdama į 2011 m. kovo 10 d. Tarybos sprendimą 2011/167/ES, kuriuo leidžiama tvirčiau bendradarbiauti kuriant bendrą patentinę apsaugą (1),
   atsižvelgdama į Italijos pranešimą apie ketinimus prisijungti prie tvirtesnio bendradarbiavimo kuriant bendrą patentinę apsaugą,
   kadangi:

               (1)

               2011 m. kovo 10 d. Taryba nusprendė leisti Airijai, Austrijai, Belgijai, Bulgarijai, Čekijai, Danijai, Estijai, Graikijai, Jungtinei Karalystei, Kiprui, Latvijai, Lenkijai, Lietuvai, Liuksemburgui, Maltai, Nyderlandams, Portugalijai, Prancūzijai, Rumunijai, Slovakijai, Slovėnijai, Suomijai, Švedijai, Vengrijai ir Vokietijai tvirčiau bendradarbiauti kuriant bendrą patentinę apsaugą;

               (2)

               2012 m. gruodžio 17 d. Europos Parlamentas ir Taryba priėmė Reglamentą (ES) Nr. 1257/2012 (2);

               (3)

               2012 m. gruodžio 17 d. Taryba priėmė Reglamentą (ES) Nr. 1260/2012 (3);

               (4)

               2015 m. liepos 2 d. raštu, Komisijos užregistruotu 2015 m. liepos 20 d., Italija pranešė ketinanti prisijungti prie tvirtesnio bendradarbiavimo kuriant bendrą patentinę apsaugą;

               (5)

               Komisija pažymi, kad Sprendimu 2011/167/ES ir reglamentais (ES) Nr. 1257/2012 bei (ES) Nr. 1260/2012 nenustatyta konkrečių bendradarbiavimo kuriant bendrą patentinę apsaugą sąlygų, o Italijos prisijungimas turėtų padidinti tokio tvirtesnio bendradarbiavimo teikiamą naudą,

         PRIĖMĖ ŠĮ SPRENDIMĄ:
   1 straipsnis
   Italijos prisijungimas prie tvirtesnio bendradarbiavimo
   1.   Patvirtinamas Italijos prisijungimas prie tvirtesnio bendradarbiavimo kuriant bendrą patentinę apsaugą, kuris leistas Tarybos sprendimu 2011/167/ES.
   2.   Pagal šį sprendimą Italijai taikomi reglamentai (ES) Nr. 1257/2012 ir (ES) Nr. 1260/2012.
   2 straipsnis
   Pranešimas, kurį turi pateikti Italija
   1.   Apie priemones, priimtas pagal Reglamento (ES) Nr. 1257/2012 9 straipsnį, Italija praneša Komisijai ne vėliau kaip to reglamento taikymo pradžios dieną.
   2.   Apie priemones, priimtas pagal Reglamento (ES) Nr. 1257/2012 4 straipsnio 2 dalį, Italija praneša Komisijai ne vėliau kaip to reglamento taikymo pradžios dieną arba, jei to reglamento taikymo pradžios dieną Bendras patentų teismas neturi Italijoje išimtinės jurisdikcijos bendro galiojimo Europos patentų atžvilgiu, ne vėliau kaip tą dieną, kai Bendram patentų teismui Italijoje suteikiama tokia išimtinė jurisdikcija.
   3 straipsnis
   Reglamentų (ES) Nr. 1257/2012 ir (ES) Nr. 1260/2012 įsigaliojimo ir taikymo pradžios Italijoje data
   1.   Reglamentai (ES) Nr. 1257/2012 ir (ES) Nr. 1260/2012 Italijoje įsigalioja kitą dieną po šio sprendimo paskelbimo Europos Sąjungos oficialiajame leidinyje.
   2.   Reglamentai (ES) Nr. 1257/2012 ir (ES) Nr. 1260/2012 Italijoje taikomi nuo Susitarimo dėl Bendro patentų teismo įsigaliojimo dienos.
   4 straipsnis
   Įsigaliojimas
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2015 m. rugsėjo 30 d.

            Komisijos vardu

            Pirmininkas

         Jean-Claude JUNCKER

      (1)  OL L 76, 2011 3 22, p. 53.

      (2)  2012 m. gruodžio 17 d. Europos Parlamento ir Tarybos reglamentas (ES) Nr. 1257/2012, kuriuo įgyvendinamas tvirtesnis bendradarbiavimas kuriant bendrą patentinę apsaugą (OL L 361, 2012 12 31, p. 1).

      (3)  2012 m. gruodžio 17 d. Tarybos reglamentas (ES) Nr. 1260/2012, kuriuo įgyvendinamas su taikoma vertimo tvarka susijęs tvirtesnis bendradarbiavimas kuriant bendrą patentinę apsaugą (OL L 361, 2012 12 31, p. 89).


title: 2013/626/ES: 2013 m. balandžio 17 d. Europos Parlamento sprendimas dėl bendrosios įmonės SESAR 2011 finansinių metų biudžeto įvykdymo patvirtinimo

text:
16.11.2013

               LT

               Europos Sąjungos oficialusis leidinys

               L 308/369

      EUROPOS PARLAMENTO SPRENDIMAS

   2013 m. balandžio 17 d.
   dėl bendrosios įmonės SESAR 2011 finansinių metų biudžeto įvykdymo patvirtinimo
   (2013/626/ES)
   EUROPOS PARLAMENTAS,

               —

               atsižvelgdamas į bendrosios įmonės SESAR 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl bendrosios įmonės SESAR 2011 finansinių metų metinių finansinių ataskaitų su Bendrosios įmonės atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05755/2013 – C7–0040/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2007 m. vasario 27 d. Tarybos reglamentą (EB) Nr. 219/2007 dėl bendros įmonės naujos kartos Europos oro eismo vadybos sistemai (SESAR) sukurti įsteigimo (4), ypač į jo 4b straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir į Transporto ir turizmo komiteto nuomonę (A7–0101/2013),

               1.

               patvirtina bendrosios įmonės SESAR vykdomajam direktoriui, kad bendrosios įmonės SESAR 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, bendrosios įmonės SESAR vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 6, 2013 1 10, p. 46.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 64, 2007 3 2, p. 1.

      (5)  OL L 357, 2002 12 31, p. 72.

         EUROPOS PARLAMENTO REZOLIUCIJA

      2013 m. balandžio 17 d.
      su pastabomis, sudarančiomis neatskiriamą sprendimo dėl bendrosios įmonės SESAR 2011 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į bendrosios įmonės SESAR 2011 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl bendrosios įmonės SESAR 2011 finansinių metų metinių finansinių ataskaitų su Bendrosios įmonės atsakymais (1),

                  —

                  atsižvelgdamas į Tarybos 2013 m. vasario 12 d. rekomendaciją (05755/2013 – C7–0040/2013),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į 2007 m. vasario 27 d. Tarybos reglamentą (EB) Nr. 219/2007 dėl bendros įmonės naujos kartos Europos oro eismo vadybos sistemai (SESAR) sukurti įsteigimo (4), ypač į jo 4b straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto pranešimą ir į Transporto ir turizmo komiteto nuomonę (A7–0101/2013),

                  A.

                  kadangi bendroji įmonė SESAR (Bendroji įmonė) įsteigta 2007 m. vasario mėn., kad vykdytų Bendro Europos dangaus oro eismo valdymo mokslinių tyrimų (SESAR) programą, kurios tikslas – Europoje modernizuoti oro eismo valdymą,

                  B.

                  kadangi Bendroji įmonė savarankiškai pradėjo veikti 2007 m. rugpjūčio mėn.,

                  C.

                  kadangi Bendrajai įmonei priklausys visas materialusis ir nematerialusis turtas, kurį ji sukuria ar kuris jai perduodamas SESAR projekto rengimo etapui pagal konkrečius susitarimus su jos nariais,

                  D.

                  kadangi Audito Rūmai pranešė, jog jiems pateiktas pakankamas patvirtinimas, kad Bendrosios įmonės 2011 finansinių metų metinės ataskaitos yra patikimos ir pagal jas vykdytos finansinės operacijos yra teisėtos ir tvarkingos,

                  E.

                  kadangi 2010 m. balandžio mėn. Audito Rūmai pateikė Nuomonę Nr. 2/2010 dėl bendrosios įmonės SESAR finansinių taisyklių,

                  F.

                  kadangi SESAR projekto 2008–2013 m. rengimo etapui skirtą biudžetą sudaro 2 100 000 000 EUR,

         Biudžeto ir finansų valdymas

                  1.

                  atkreipia dėmesį į tai, kad Bendrosios įmonės 2011 finansinių metų galutiniame biudžete buvo numatyta 148 000 000 EUR įsipareigojimų asignavimų ir 91 700 000 EUR mokėjimų asignavimų; taip pat pažymi, kad įsipareigojimų ir mokėjimų asignavimų panaudojimo lygis atitinkamai buvo 99,4 % ir 82,4 %;

                  2.

                  pažymi, kad 2011 m. pabaigoje Bendrosios įmonės biudžeto rezultatas buvo teigiamas ir siekė 15 600 000 EUR, įplaukų suma – 91 200 000 EUR, o mokėjimų suma – 75 600 000 EUR; pažymi, kad tokia padėtis susidarė dėl šių priežasčių:

                              —

                              Bendrosios įmonės narių įnašai: 34 000 000 EUR,

                              —

                              ankstesniųjų metų biudžeto rezultatas ir kiti įplaukų šaltiniai: 57 200 000 EUR,

                              —

                              Bendrosios įmonės mokėjimai: 75 600 000 EUR,

                              —

                              teigiamas biudžeto rezultatas: 15 600 000 EUR;

                  3.

                  pabrėžia, kad 15 300 000 EUR siekiantys metų pabaigos indėliai banko sąskaitose vis dar yra biudžeto subalansuotumo principo pažeidimas; patvirtina, kad padaryta teigiama pažanga, atsižvelgiant į tai, kad indėliai banko sąskaitose 2010 m. pabaigoje siekė 57 200 000 EUR, o 2009 m. pabaigoje – 86 800 000 EUR; ragina Bendrąją įmonę toliau įgyvendinti konkrečias priemones, kad būtų subalansuotas biudžetas;

                  4.

                  ragina Bendrąją įmonę toliau dėti pastangas siekiant užtikrinti patikimą finansų valdymą ir tolesnį biudžeto principų laikymąsi; taip pat pažymi, kad 2011 m. gruodžio 31 d. Bendrojoje įmonėje buvo užimti 34 etatai iš 39 patvirtintųjų pagal jos etatų planą;

         Vidaus kontrolės sistemos

                  5.

                  džiaugiasi, kad 2011 m. nepriklausomam išorės auditoriui atlikus Bendrosios įmonės veiklos procedūrų patikrą paaiškėjo, kad vidaus kontrolės sistemos veikia efektyviai; pažymi, kad 2012 m. balandžio mėn. apskaitos pareigūnas pagal Bendrosios įmonės finansines taisykles oficialiai patvirtino atitinkamas veiklos procedūras, tačiau tik po to, kai Audito Rūmai pakartotinai pateikė pastabas;

         Vidaus audito funkcija

                  6.

                  džiaugiasi, kad 2011 m. lapkričio mėn., po to, kai buvo išaiškinti su veikla susiję Komisijos vidaus audito tarnybos ir Bendrosios įmonės vidaus audito funkcijos vaidmenys, Bendrosios įmonės administracinė valdyba priėmė Bendrosios įmonės 2012–2014 m. suderintą Vidaus audito tarnybos strateginį audito planą; tikisi, kad bus informuotas apie Strateginio audito plano įgyvendinimo rezultatus, ir atkreipia dėmesį į tai, kad Bendroji įmonė įsteigta 2007 m. vasario mėn.;

         Vėluojami mokėti narystės mokesčiai

                  7.

                  apgailestauja dėl to, kad Bendrosios įmonės nariai nesilaikė termino, nustatyto grynųjų pinigų metiniam įnašui sumokėti; pažymi, kad 2011 m. rugpjūčio mėn. pabaigoje dar buvo likę 17 neįvykdytų grąžinamųjų pavedimų iš viso 3 700 000 EUR sumai ir kad 2011 m. pabaigoje vienas narys dar visai nebuvo sumokėjęs savo metinio įnašo; atkreipia dėmesį į Bendrosios įmonės atsakymą, kad iki metų pabaigos nesumokėti narių įnašai gauti 2012 m. vasario mėn.; vis dėlto ragina Bendrąją įmonę užtikrinti, kad jos nariai laikytųsi grynųjų pinigų metinio įnašo, kuris sudaro 10 % viso jų įnašo į projektą, sumokėjimo terminų, nustatytų sutartyse;

         Programos SESAR tikslai

                  8.

                  patvirtina, kad Bendroji įmonė 2011 m. pabaigoje buvo atsakinga už 310 mokslinių tyrimų ir plėtros bei valdymo projektų, iš kurių 282 yra vykdomi; pabrėžia, kad Bendrosios įmonės valdomas parengiamasis etapas turėtų pasibaigti 2016 m.; ragina Bendrąją įmonę panaudoti visus jai suteiktus finansinius išteklius, kad laiku pabaigtų kurti SESAR programai diegti reikalingą technologiją;

                  9.

                  pripažįsta pagrindinį Bendrosios įmonės įnašą kuriant modernizuotą Europos oro eismo valdymo sistemą; ragina valstybes nares laikytis savo įsipareigojimo siekti Bendro Europos dangaus tikslo, kurio įgyvendinimas glaudžiai susijęs su SESAR programos įgyvendinimu;

                  10.

                  ragina Bendrąją įmonę toliau informuoti biudžeto įvykdymą tvirtinančią instituciją apie projektų, vykdomų pagal programą SESAR, įgyvendinimo padėtį ir pateikti pasiektus rezultatus;

                  11.

                  pažymi, kad Bendroji įmonė yra viešojo ir privačiojo sektorių partnerystė ir kad viešieji ir privatūs interesai yra susipynę; primena, kad steigėjai yra Sąjunga, kuriai atstovauja Komisija, ir Eurokontrolė, kuriai atstovauja jos Agentūra, taip pat 15 oro navigacijos pramonės viešųjų ir privačiųjų įmonių; atkreipia dėmesį į būtinybę šiomis aplinkybėmis užtikrinti, kad galimi interesų konfliktai nebūtų ignoruojami, bet būtų tinkamai sprendžiami;

         Kiti klausimai

                  12.

                  dar kartą ragina Audito Rūmus per pagrįstą laikotarpį Parlamentui pateikti specialiąją ataskaitą bendrais klausimais, kurių kyla dėl bendrųjų įmonių pobūdžio ir kuriuos turėtų spręsti bendrosios įmonės ir jų partneriai tam, kad užtikrintų papildomą šių įmonių naudą ir efektyvų Sąjungos mokslinių tyrimų, technologijų plėtros ir demonstracinės veiklos programų vykdymą; be to, pažymi, kad į tą ataskaitą reikėtų įtraukti bendrųjų įmonių steigimo ir struktūros veiksmingumo vertinimą.

         (1)  OL C 6, 2013 1 10, p. 46.

         (2)  OL L 248, 2002 9 16, p. 1.

         (3)  OL L 298, 2012 10 26, p. 1.

         (4)  OL L 64, 2007 3 2, p. 1.

         (5)  OL L 357, 2002 12 31, p. 72.


title: 1996 m. sausio 22 d. Tarybos Sprendimas dėl Europos ekonominės bendrijos ir Islandijos Respublikos susitarimo Papildomo protokolo dėl Austrijos Respublikos, Suomijos Respublikos ir Švedijos Karalystės stojimo į Europos Sąjungą sudarymo

text:
Svarbus teisinis pranešimas

|

31996D0147

Oficialusis leidinys L 034 , 13/02/1996 p. 0033 - 0033

		Tarybos Sprendimas1996 m. sausio 22 d.dėl Europos ekonominės bendrijos ir Islandijos Respublikos susitarimo Papildomo protokolo dėl Austrijos Respublikos, Suomijos Respublikos ir Švedijos Karalystės stojimo į Europos Sąjungą sudarymo(96/147/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 straipsnį kartu su 228 straipsnio 2 dalies pirmuoju sakiniu,atsižvelgdama į Komisijos pasiūlymą,kadangi Bendrijos vardu Komisija derybomis susitarė dėl Europos ekonominės bendrijos ir Islandijos Respublikos susitarimo [1], pasirašyto 1972 m. liepos 22 d. Briuselyje, Papildomo protokolo, kuriame atsižvelgiama į Austrijos Respublikos, Suomijos Respublikos ir Švedijos Karalystės stojimą į Europos Sąjungą,kadangi Papildomą protokolą reikėtų patvirtinti,NUSPRENDĖ:1 straipsnisBendrijos vardu patvirtinamas Europos ekonominės bendrijos ir Islandijos Respublikos susitarimo Papildomas protokolas dėl Austrijos Respublikos, Suomijos Respublikos ir Švedijos Karalystės stojimo į Europos Sąjungą.Papildomo protokolo tekstas pridedamas prie šio sprendimo.2 straipsnisTarybos pirmininkas turi teisę paskirti asmenį, įgaliojamą pasirašyti Papildomą protokolą, kuris tampa Bendrijai privalomu.Priimta Briuselyje, 1996 m. sausio 22 d.Tarybos varduPirmininkasL. Dini[1] OL L 301, 1972 12 31, p. 2.--------------------------------------------------